《和教谕王德宾所赠韵》
明代·罗亨信

别后相思日几回，青云空有梦魂随。惊心白发嗟何益，过隙光阴去莫追。

绛帐传经当让子，金门抗疏不知谁。丈夫志气干牛斗，未信贫无立地锥。

作者简介：（1377—1457）广东东莞人，字用实，号乐素。永乐二年进士。授工科给事中。正统五年以右佥都御史巡抚宣府、大同，擢右副都御史。土木之变时，誓诸将死守宣府，人心始定。也先挟英宗至，不纳。据要冲孤城，外御强敌，内屏京师。景帝即位，进左副都御史，寻致仕归，卒于家。有《觉非集》。